Missatge: BarcelonaEl passeig de Gràcia estrena el segon Apple Store a Barcelona, el més gran del sud d'EuropaRedacció Actualitzat a les 14:05 h   28/07/2012 El número 1 del passeig de Gràcia de Barcelona ja té amo: Apple. La marca de la poma ha inaugurat aquest dissabte la seva segona botiga a la ciutat, ara en ple cor comercial. El gegant de la informàtica i la tecnologia de consum ja tenia una botiga a la ciutat (al centre comercial La Maquinista) però ara ha escollit un indret emblemàtic -l'antiga seu de Banesto- per obrir la botiga més gran del sud d'Europa. Com sol ser habitual, l'estrena ha estat envoltada de gran expectació. Centenars de persones han passat la nit fent cua a les portes de l'establiment per ser els primers d'accedir-hi i no perdre's l'espectacle d'obertura, propi d'una estrena cinematogràfica. Al primer client que ha entrat per la porta l'han tractat com si fos una estrella. Es tracta d'un jove de 17 anys de Barcelona, estudiant de Batxillerat. Ha fet cua des de divendres a la una del migdia. Però tant ell com la majoria de clients d'aquest matí venien amb més ganes de participar en la festa que no pas amb la intenció de comprar. En l'estrena s'ha pogut veure una novetat que ja funciona en altres països: una aplicació que permet pagar la compra directament amb el telèfon mòbil. També s'han posat a la venda 400 unitats d'una edició especial d'aquesta funda per a l'iPhone amb la senyera i el mosaic gaudinià. L'establiment té tres pisos amb més de 250 punts on provar ordinadors, telèfons mòbils, reproductors de música i tauletes. Dóna feina a unes 300 persones, la majoria titulats universitaris experts en creació musical, fotografia, vídeo i també disseny.

Resposta: Una pregunta, pq hi ha gent que feia cua en una botiga , quedant-se a dormir allà, si poden anar a comprar a una botiga igual a la Maquinista?.  Què en treien de ser els primers en entrar en aquella botiga?